ལྔ་ནི།ཕྱོགས་མང་དང་ཕྱོགས་གཉིས་ཀྱི་མཉམ་ལས་གོང་འཕེལ་གཏིང་ཟབ་གཏོང་རྒྱུར་སྐུལ་འདེད་གཏོང་རྒྱུ།ཀྲུང་གོས་སྔ་བར་ཕྱི་གསུམ་དུ།འཛམ་གླིང་ཉོ་ཚོང་སྒྲིག་འཛུགས་ཀྱི་སྒྲིག་སྲོལ་ལ་སྲུང་སྐྱོབ་མཐའ་གཅིག་ཏུ་བྱ་རྒྱུ་དང་།འཛམ་གླིང་ཉོ་ཚོང་སྒྲིག་འཛུགས་ཀྱིས་དགོས་ངེས་ཀྱི་བསྒྱུར་བཅོས་བྱ་རྒྱུར་རྒྱབ་སྐྱོར།ཐུན་མོང་ཐོག་ཕྱོགས་མང་ཉོ་ཚོང་སྒྲིག་གཞིར་སྲུང་སྐྱོབ་བྱ་རྒྱུ་བཅས་ཀྱི་འདོད་ཚུལ་འཛིན་གྱི་ཡོད།ཀྲུང་གོས་གང་མགྱོགས་ས་ཁོངས་ཁྱོན་ཡོངས་དཔལ་འབྱོར་རོགས་པའི་འབྲེལ་བའི་གྲོས་ཆོད་འཇོག་རྒྱུར་སྐུལ་འདེད་གཏོང་འདོད་ཡོད་པ་དང་།ཀྲུང་གོ་དང་ཡོ་རོབ་ཀྱི་མ་འཇོག་གྲོས་ཆོད་ཀྱི་དབྱེ་འབྱེད་གྲོས་མོལ་ལ་སྐུལ་འདེད་ཇེ་མགྱོགས་སུ་གཏོང་རྒྱུ།ཀྲུང་གོ་དང་ལྗར་ཕན།ལྷོ་ཁོ་རེ་ཡ་བཅས་ཀྱི་རང་མོས་ཉོ་ཚོང་ཁུལ་གྱི་དབྱེ་འབྱེད་གྲོས་མོལ་གྱི་འཕེལ་རིམ་མགྱོགས་སུ་གཏོང་འདོད་ཡོད།ཀྲུང་གོས་སྤྱི་ལོ་༢༠༡༨ལོའི་ཀྲུང་གོ་དང་ཨ་ཧྥེ་རི་ཁ་གླིང་མཉམ་ལས་གླེང་སྟེགས་ཀྱི་པེ་ཅིང་དབུ་ཚོགས་ཐོག་བཏོན་པའི་བྱ་སྤྱོད་ཆེན་པོ་བརྒྱད་ལག་བསྟར་ནན་ཏན་བྱ་རྒྱུ་དང་།རྒྱལ་ཁབ་ཉི་ཤུ་ཚོགས་པ་དང་ཨ་ཤེ་ཡ་དང་ཞི་བདེ་རྒྱ་མཚོ་ཆེན་མོའི་དཔལ་འབྱོར་མཉམ་ལས་སྒྲིག་འཛུགས།ཧྲང་ཧའེ་མཉམ་ལས་སྒྲིག་འཛུགས།འབོ་གསེར་རྒྱལ་ཁབ་སོགས་སྒྲིག་གཞིས་ནུས་པ་དེ་བས་ཆེ་བ་འདོན་སྤེལ་བྱ་རྒྱུར་རྒྱབ་སྐྱོར་བྱ་རྒྱུ་ཡིན།ཀྲུང་གོས་མུ་མཐུད་རྒྱུད་གཅིག་ལམ་གཅིག་མཉམ་སྐྲུན་བྱ་རྒྱུར་སྐུལ་འདེད་གཏོང་རྒྱུ་དང་།མཉམ་གྲོས་དང་མཉམ་འཛུགས།མཉམ་སྤྱོད་བཅས་རྒྱུན་འཁྱོངས་བྱས་ནས།གོ་ལ་ཧྲིལ་པོར་སྒོ་དབྱེ་མཉམ་ལས་ཀྱི་རྒྱལ་སྤྱིའི་སྟེགས་བུ་བསྐྲུན་འདོད་ཡོད་པ་བཅས་ཡིན།